รัฐบาลไทย-ข่าวทำเนียบรัฐบาล-กระทรวงมหาดไทยเผยความคืบหน้าการขับเคลื่อนการพัฒนาประเทศ ตามโครงการไทยนิยม ยั่งยืน
วันอังคารที่ 3 เมษายน 2561
กระทรวงมหาดไทยเผยความคืบหน้าการขับเคลื่อนการพัฒนาประเทศ ตามโครงการไทยนิยม ยั่งยืน
กระทรวงมหาดไทยเผยความคืบหน้าการขับเคลื่อนการพัฒนาประเทศ ตามโครงการไทยนิยม ยั่งยืน
ตามมติคณะรัฐมนตรีเมื่อวันที่ 16 มกราคม 2561 เห็นชอบให้กระทรวงมหาดไทยเป็นหน่วยงานหลักในการขับเคลื่อนการพัฒนาประเทศตามโครงการไทยนิยม ยั่งยืน โดยเป็นการบูรณาการการทํางานร่วมกันของหน่วยงานในพื้นที่ทุกระดับพัฒนาและแก้ไขปัญหาในมิติด้านเศรษฐกิจ สังคมและความมั่นคง ตามกรอบหลักในการดําเนินงาน 10 เรื่อง ได้แก่ 1)สัญญาประชาคมผูกใจไทยเป็นหนึ่ง 2) คนไทยไม่ทิ้งกัน 3) ชุมชนอยู่ดีมีสุข 4) วิถีไทยวิถีพอเพียง 5) รู้สิทธิ รู้หน้าที่ รู้กฎหมาย 6) รู้กลไกการบริหารราชการ 7) รู้รักประชาธิปไตยไทยนิยม 8) รู้เท่าทันเทคโนโลยี 9) ร่วมแก้ไขปัญหายาเสพติด และ 10) งานตามภารกิจของทุกหน่วยงาน(Function)ที่ลงพื้นที่โดยมีกลไกในการขับเคลื่อนตามโครงการไทยนิยม ยั่งยืน ตั้งแต่ระดับชาติโดยคณะกรรมการอํานวยการขับเคลื่อนการพัฒนาประเทศตามโครงการไทยนิยม ยั่งยืนระดับจังหวัดโดยคณะกรรมการขับเคลื่อนการพัฒนาประเทศตามโครงการไทยนิยม ยั่งยืน ระดับจังหวัด และระดับอําเภอโดยคณะกรรมการขับเคลื่อนการพัฒนาประเทศตามโครงการไทยนิยม ยั่งยืน ระดับอําเภอ และมีทีมผู้ปฏิบัติงานระดับพื้นที่ คือ
ทีมขับเคลื่อนการพัฒนาประเทศไทยตามโครงการไทยนิยม ยั่งยืน ระดับตําบลทําหน้าที่ในการสร้างการรับรู้ตามกรอบหลักการดําเนินงาน 10 เรื่อง และรับฟังปัญหา ความต้องการ ความเดือดร้อน และข้อคิดเห็นต่างๆ ของประชาชน
ทีมผู้ดูแลบัตรสวัสดิการ และทีมหมอประชารัฐสุขใจทําหน้าที่ในการวิเคราะห์และคัดกรองผู้ถือบัตรสวัสดิการแห่งรัฐเพื่อพิจารณาพัฒนาทักษะอาชีพและคุณภาพชีวิตเป็นรายบุคคล
ทีมปฏิบัติการกระทรวงเกษตรทําหน้าที่ สัมภาษณ์และคัดกรองผู้เข้าร่วมโครงการเพื่อพัฒนาอาชีพเป็นรายบุคคล และรายกลุ่ม ตามแผนงาน/โครงการของกระทรวงเกษตรและสหกรณ์(เมนูเกษตร)
ทีมคณะกรรมการหมู่บ้านทําหน้าที่จัดทําแผนงาน/โครงการตามความต้องการของประชาชน/หมู่บ้าน/ชุมชน
ทีมคณะกรรมการกองทุนหมู่บ้านทําหน้าที่ นําปัญหาความต้องการของประชาชนที่ได้รับจากเวทีประชาคมโครงการไทยนิยม ยั่งยืน มาจัดทํารายละเอียดโครงการตามหลักเกณฑ์ของคณะกรรมการกองทุนหมู่บ้านและชุมชนเมืองแห่งชาติ
สําหรับแผนการลงพื้นที่ของทีมขับเคลื่อนฯ ระดับตําบล แบ่งออกเป็น 4 ครั้ง โดยเริ่มดําเนินการลงพื้นที่ครั้งที่ 1 ไปแล้ว เมื่อวันที่ 21 กุมภาพันธ์ถึง 20 มีนาคม 2561 ได้ลงพื้นที่ครบทุกหมู่บ้าน/ชุมชน และมีประชาชนเข้าร่วมเวทีประชาคม จํานวนทั้งสิ้น8.7 ล้านคนโดยมีการดําเนินการ แบ่งเป็น1) การสร้างการรับรู้ ความเข้าใจแก่ประชาชนในเรื่อง 7 เรื่องสําคัญ ได้แก่สัญญาประชาคม ผูกใจไทยเป็นหนึ่ง วิถีไทยวิถีพอเพียง รู้สิทธิ รู้หน้าที่ รู้กฎหมาย รู้กลไกการบริหารราชการ รู้รักประชาธิปไตยไทยนิยม รู้เท่าทันเทคโนโลยี และร่วมแก้ไขปัญหายาเสพติด2) การรับฟังปัญหาและความต้องการของชุมชนพบว่าประเด็นปัญหาความต้องการของประชาชนจากการทําประชาคมหมู่บ้าน/ชุมชน แบ่งเป็น6 ด้านเรียงลําดับ ดังนี้ด้านโครงสร้างพื้นฐานคิดเป็นร้อยละ 52.34ด้านการส่งเสริมอาชีพและพัฒนาคุณภาพชีวิตคิดเป็นร้อยละ 16.64ด้านการเกษตรคิดเป็นร้อยละ 11.12ด้านความมั่นคงคิดเป็นร้อยละ 8.27ด้านทรัพยากรธรรมชาติและสิ่งแวดล้อมคิดเป็นร้อยละ 6.67 และด้านสาธารณสุขคิดเป็นร้อยละ 4.96
นอกจากนั้น กระทรวงมหาดไทย ในฐานะฝ่ายเลขานุการคณะกรรมการอํานวยการขับเคลื่อนการพัฒนาประเทศตามโครงการไทยนิยม ยั่งยืน ได้ให้ความสําคัญกับการมีส่วนร่วม โดยได้เชิญทุกภาคส่วน ทั้งภาคเอกชน ภาคประชาสังคม และภาคการศึกษาเข้ามามีส่วนร่วมในการวิเคราะห์ข้อมูลความต้องการของประชาชน ร่วมจัดทําแผนงาน/โครงการ ให้ข้อเสนอแนะ รวมทั้งติดตามโครงการต่าง ๆ ในพื้นที่เพื่อให้การดําเนินงานเป็นไปด้วยความโปร่งใส คุ้มค่า และเกิดประโยชน์สูงสุดต่อประชาชนเพื่อการพัฒนาประเทศอย่างยั่งยืน.
ครั้งที่77/2561
กองสารนิเทศ สํานักงานปลัดกระทรวงมหาดไทย
โทร 0-22224131-2